สกัด COVID-19 อิสราเอล สั่งกัก 4 ชาติ 14 วัน ไต้หวัน แนะคนไทยเข้าประเทศ
โซเชียลลือ หลายชาติสั่งห้ามคนไทยเข้าประเทศ อิสราเอล สั่งกักตัวนักท่องเที่ยว 4 ชาติ 14 วัน ขณะที่ ไต้หวัน แนะวิธีปฏิบัติตัว สำหรับคนไทยที่เดินทางเข้าประเทศจากกรณี การแพร่ระบาดของไวรัสโคโรนา 2019 หรือ COVID-19ซึ่งต่อมามีกระแสข่าวว่า หลายประเทศมีการห้ามคนไทยเดินทางเข้าประเทศนั้นล่าสุด กระทรวงสาธารณสุขอิสราเอล ออกประกาศทางเว็บไซต์ เมื่อวันที่ 16 ก.พ.2563 ให้บุคคลที่เดินทางมาจากประเทศไทย สิงคโปร์ เขตปกครองพิเศษฮ่องกง และมาเก๊า ตั้งแต่วันที่ 16 ก.พ.2563 เป็นต้นไป ต้องกักตัวอยู่ที่บ้าน (Home quarantine) เป็นเวลา 14 วัน หลังจากเดินทางมาถึงอิสราเอล ถึงแม้ว่าจะไม่มีอาการผิดปกติใดๆ โดยไม่ให้เดินทางไปที่สาธารณะ อาทิ ที่ทำงาน ห้างร้าน โรงเรียน และโรงพยาบาล ทั้งนี้ ไม่รวมถึงผู้โดยสารต่อเครื่องบินผ่านประเทศดังกล่าวดังนั้น สถานเอกอัครราชทูตฯ ขอแจ้งเตือนคนไทย ชะลอการเดินทางไปอิสราเอล จนกว่าสถานการณ์จะเปลี่ยนแปลง ทั้งนี้ หากมีคำถาม สามารถติดต่อได้ที่ สถานเอกอัครราชทูตฯ +972 9 954 8412 +972 9 954 8413 +972 54 636 8150อนึ่ง เมื่อวันที่ 2 ก.พ.2563 กระทรวงสาธารณสุขอิสราเอล ได้ออกประกาศทางเว็บไซต์ให้อำนาจเจ้าพนักงานตรวจคนเข้าเมืองอิสราเอลปฏิเสธการเข้าเมืองของชาวต่างชาติ ที่ได้เดินทางไปจีนในช่วง 14 วันที่ผ่านมาขณะที่ สำนักงานการค้า และเศรษฐกิจไทย โพสต์แนวทางปฏิบัติของคนไทย ที่จะเดินทางเข้าไต้หวัน โดยระบุว่า ศูนย์ควบคุมโรคติดต่อไต้หวันประกาศว่า ตั้งแต่วันที่ 17 ก.พ. 2563 เพื่อป้องกันการแพร่ระบาดของไวรัสโคโรนา 2019 (COVID-19) และป้องกันการแพร่ระบาดในระดับชุมชน บุคคลที่มีประวัติการเดินทางจากต่างประเทศ หรือได้ติดต่อกับบุคคนที่เดินทางมาจากต่างประเทศ และต่อมาเป็นไข้ หรือมีอาการทางเดินหายใจในช่วง 14 วันที่ผ่านมา ต้องรีบพบแพทย์ทันที เพื่อตรวจว่ามีไวรัสโคโรนา 2019 (COVID-19) หรือไม่หากผู้ป่วยไม่ต้องเข้ารับการรักษาในโรงพยาบาลตามที่แพทย์กำหนด ผู้ป่วยต้องกลับที่พักเพื่อสังเกตอาการและอยู่ในที่พักจนกว่าจะได้แจ้งผลการตรวจเชื้อ ทั้งนี้ จะต้องดูแลตนเองและสังเกตอาการตามมาตรการ Self-health management เป็นระยะเวลา 14 วัน หลังจากเริ่มมีอาการ ได้แก่ หลีกเลี่ยงเวลาที่อยู่ในที่สาธารณะ สวมหน้ากากอนามัย รักษาสุขอนามัยเพื่อไม่ให้ผู้อื่นติดเชื้อ วัดอุณหภูมิ 2 ครั้ง/วัน และหากพบว่ามีอาการหนักขึ้นภายใน 14 วัน ให้รีบติดต่อแพทย์หรือแจ้งสายด่วน 1922 กรมควบคุมโรคติดต่อสำนักงานการค้าและเศรษฐกิจไทย จึงขอให้ชาวไทยที่ประสงค์จะเดินทางไปไต้หวัน และชุมชนชาวไทยในไต้หวันปฏิบัติตามระเบียบและคำแนะนำของทางการอย่างเคร่งครัด และโปรดติดตามข่าวสารของทางการไต้หวันเกี่ยวกับเรื่องอย่างใกล้ชิด.
โซเชียลลือ หลายชาติสั่งห้ามคนไทยเข้าประเทศ อิสราเอล สั่งกักตัวนักท่องเที่ยว 4 ชาติ 14 วัน ขณะที่ ไต้หวัน แนะวิธีปฏิบัติตัว สำหรับคนไทยที่เดินทางเข้าประเทศ 
ไวรัสโคโรน่า,ไวรัสโคโรนา,ไวรัสโควิด-19,อิสราเอล,ไต้หวัน,ห้ามเข้าประเทศ,กักตัว,ข่าวทั่วไป